Gintaras Lazdynas

Gintaras Lazdynas (g. 1959 m. kovo 27 d. Kretingoje) – Lietuvos literatūros tyrinėtojas, humanitarinių mokslų daktaras, docentas.

 Biografija 
1977 m. baigė Šiaulių 10-ąją vidurinę mokyklą, 1978 m. – miesto 13-ąją technikos mokyklą. 1979–1983 m. studijavo lituanistiką Šiaulių pedagoginiame institute, 1983 m. užėmė I vietą studentų mokslinių darbų apžiūroje Lietuvoje ir II vietą TSRS (Kemerove). 1993–1998 m. mokėsi jungtinėje Vytauto Didžiojo universiteto ir Lietuvių literatūros ir tautosakos instituto doktorantūroje. 1998 m. apgynė disertaciją „Romaninių struktūrų formavimasis Lietuvoje: Nuo Algimanto iki Altorių šešėly“, humanitarinių mokslų daktaras.Birutė Paulauskaitė. Žemaitijos rašytojai. Gintaras Lazdynas. Kretingos rajono savivaldybės Motiejaus Valančiaus viešoji biblioteka 

Nuo 1978 m. dirbo Šiaulių televizorių gamyklos konstravimo biure, Biržų kelių valdyboje. 1983–1985 m. Šiaulių pedagoginio instituto Lietuvių literatūros katedros asistentas, dėl antisovietinių pasisakymų buvo priverstas palikti katedrą, dirbo Kretingoje. Nuo 1990 m. Šiaulių pedagoginio instituto (nuo 1997 m. Šiaulių universitetas) dėstytojas, 1998–1999 m. Lietuvių literatūros katedros vyr. asistentas, nuo 1999 m. docentas, 2004 - 2013 m. Literatūros istorijos ir teorijos katedros docentas. 1998–1999 m. dar ir Vytauto Didžiojo universiteto Lietuvių literatūros katedros vyr. asistentas, 1999–2003 m. Vilniaus universiteto Kauno humanitarinio fakulteto Lietuvių filologijos katedros docentas. Lietuvos rašytojų sąjungos narys nuo 2019 m.

 Mokslinė veikla 
Svarbiausios mokslinių tyrimų sritys – romano istorija ir teorija, europietiškasis herojinis epas, vokiečių Bildungsromano teorija, vokiečių romantizmo estetika, romano, herojinio epo ir stebuklinės pasakos estetinis subjektas, literatūros tyrimo metodologijos, lietuvių romano raida, lietuvių romantizmo problema.Šiaulių apskrities Povilo Višinskio biblioteka 

Daugiau kaip 80 mokslinių ir mokslo populiarinimo bei Lietuvių literatūros enciklopedijos straipsnių autorius.

 Bibliografija 
 Romano teorijos pradmenys, Šiauliai, 1998 m.
 Romano struktūrų formavimasis Lietuvoje: Nuo Algimanto iki Altorių šešėly, Kaunas, 1999 m.
 Vokiečių Bildungsromanas: teorinis aspektas, mokslinė monografija, Šiaulių universitetas. Šiauliai, Šiaulių universiteto leidykla, 2003 m. ISBN 9986-38-390-0
 Romantizmo sampratos problema. Šiauliai, ŠU leidykla, 2008. 121 p.

 Šaltiniai 

Kategorija:Lietuvos literatūrologai
Kategorija:Lietuvos enciklopedininkai
Kategorija:Lietuvos pedagogai